HRVATSKI JEZIK – 29.4. -2 sata

**Filipini iza ugla, Tito Bilopavlović**

čitanka str. 140. -143.

**1.sat**

**Razmisli** ( ne treba pisati ): Poznaješ li neku djevojčicu ili dječaka koji ima problema s vidom, sluhom ili hodom? Pomaže li mu/joj netko?

**Pročitaj tekst** tako da zastaneš pred svakim pitanjem i odgovoriš na njega predviđajući događaje te onda vidiš jesi li bio u pravu ili ne ! Bez obzira jesi li u pravu ili ne, nastavi dalje s čitanjem i predviđanjem.

Kad završiš, **odslušaj zvučni zapis**( e- čitanka) , a ako joj nemaš pristup sada **pročitaj tekst u cjelini** preskačući pitanja !

Iznesi svoj doživljaj teksta i objasni ga usmeno !

Za **riječi** koje bi ti mogle biti **nepoznate objašnjenje** potraži ispod teksta !

**Odgovori usmeno** na pitanja ispod teksta kako bi vidio koliko si ga razumio i kako promišljaš !

**Zapis u bilježnicu :** ( uz dopunu onog što nedostaje nakon dvotočja)

**Filipini iza ugla**

**Tito Bilopavlović**

**Tema**: Filipova ljubav prema slijepoj djevojčici Ivanki

**Glavni likovi**:

**Sporedni likovi**:

**Poruka**: Ljudi s invaliditetom ne treba sažalijevati, već ih treba prihvatiti takve kakvi jesu.

**Ponašanje glavnog lika**:

**Zadatak : Nauči dobro čitati po dijelovima ;** 1. / 2. / 3. i 4. zajedno i dio koji najbolje uvježbaš snimi i pošalji svojoj učiteljici.

Prepiši tekst uz oba uskličnika ( 142. i 143.str)

**2.sat**

**Pročitaj priču** još jednom**.** Pokušaj **objasniti usmeno** posljednju rečenicu! Jesi li se i ti tako nekadosjećao ? Kada? Zašto ?

**Razmisli** i svoja razmišljanja s objašnjenjima **podijeli** sa svojom učiteljicom **zapisima u bilježnicu** !

1. Vjerujem da ste puno razmišljali o dječaku Filipu. Kakav je Filip dječak? Razmisli o njegovim osjećajima, razmišljanju i ponašanju te zapiši njegove osobine svojim riječima.

2.Napiši bi li ti postupio/postupila poput Filipa i zašto.

**3.**  Objasni Filipovu misao *Moje društvo je kao jedan jedini čovjek. Nama je sve zajedničko. Mi se volimo i tako prebrođujemo sve zapreke.*

4. Razmisli i napiši što sve mogu raditi osobe s invaliditetom, mogu li se baviti sportom (i kojim) i sl. Jesi li čuo za invalide bez ruku, a slikare ? ………..

5. U najviše 8 kratkih, jasnih i povezanih rečenica **ispričaj priču usmeno, snimi i pošalji**! ( Rekoh **kratko**, ali ne ispustiti važne događaje. U kratkom prepričavanju **ne navode se tuđe riječi** !)

**NAPOMENA** : Molim, **obavezno razdvojiti** sadržaje na dva dana !